
J e g y z ő k ö n y v

Készült a Bácsalmás Város Önkormányzata Képviselő-testületének 2014. április 08-án, 14 óra 5 perc kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, és Turcsányi Csaba képviselők (5);

Patocskai Ibolya jegyző, Farkas Zoltánné szociális és hatósági osztályvezető és Mátrai Angéla, a Bácsalmási Bringa Befutó 2014 rendezvény szervezője (3);

Jegyzőkönyvvezető: Deák Szabina testületi ügyintéző;

Az ülésről távolmaradt:
Farkas Zoltán, Krizsán Mihály, Nagy Gábor és dr. Tanács Róbert képviselő (4). 
Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Bailo Amadou és Turcsányi Csaba képviselőket javasolja, majd a javaslatának az elfogadását szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

85/2014. (IV. 8.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a kiegészített meghívó szerint javasolja megállapítani a napirendet, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
86/2014. (IV. 8.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2014. április 08-i rendkívüli ülésén a következő napirendi pontokat tárgyalja meg:

1. A Bács-Kiskun Megyei Katasztrófavédelmi Igazgatóság Bajai Katasztrófavédelmi Kirendeltségének kérelme a Bácsalmás járási Kígyós Önkéntes Mentőszervezet minősítő gyakorlaton való részvételének támogatására

2. A Szent László Határrendész Közhasznú Sportegyesület kérelme a Bácsalmás, gr. Széchenyi u. 75. szám alatti önkormányzati ingatlan telephelyként való megjelöléséhez való hozzájárulásra

3. A Magyar Vöröskereszt Bács-Kiskun Megyei Szervezetének kérelme a kecskeméti Magyar Vöröskereszt Bács-Kiskun Megyei Szervezete Egyesület LEADER pályázatának megvalósításához visszatérítendő támogatás biztosítására

4. A Bácsalmási Németek Egyesületének kérelme az utófinanszírozott LEADER pályázatának megvalósításához visszatérítendő támogatás biztosítására

5. Krix János és a szervezők közterület-használati engedély iránti kérelme a „Bácsalmási Bringa Befutó 2014.” rendezvény megszervezéséhez

6. Felső-Bácska Vidékfejlesztési Egyesület kérelme visszatérítendő támogatás biztosítására

7. Döntés a Duna-Tisza Közi Hátság Vízpótlásáért Egyesülethez való csatlakozásról

II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A Bács-Kiskun Megyei Katasztrófavédelmi Igazgatóság Bajai Katasztrófavédelmi Kirendeltségének kérelme a Bácsalmás járási Kígyós Önkéntes Mentőszervezet minősítő gyakorlaton való részvételének támogatására
(Az 1. sz. beadvány a jegyzőkönyv melléklete.)
Németh Balázs polgármester ismerteti a Bács-Kiskun Megyei Katasztrófavédelmi Igazgatóság Bajai Katasztrófavédelmi Kirendeltségének a Bácsalmási járási Kígyós Önkéntes Mentőszervezet minősítő gyakorlaton való részvételének támogatására irányuló kérelmét.
Tóth Árpád alpolgármester elmondja, hogy személy szerint szívesen támogatja, a bácsalmási önkéntesek kiképzését, mert ha bármilyen esemény történik, előbb itt vannak, mit azok, akik esetlegesen ki lennének vezényelve Bácsalmásra. 
Németh Balázs polgármester ismerteti – további kérdés, észrevétel nem lévén – az alábbi határozatban foglaltakat, melynek az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
87/2014. (IV. 8.) Bácsalmás v. öh.

A Bács-Kiskun Megyei Katasztrófavédelmi Igazgatóság 

Bajai Katasztrófavédelmi Kirendeltségének kérelme 

a Bácsalmás járási Kígyós Önkéntes Mentőszervezet 

minősítő gyakorlaton való részvételének támogatása
Határozat
Bácsalmás Város Önkormányzatának Képviselő-testülete a Bács-Kiskun Megyei Katasztrófavédelmi Igazgatóság Bajai Katasztrófavédelmi Kirendeltségének kérelmét támogatja, a bajai Petőfi szigeten végrehajtandó nemzeti minősítési és rendszerbeállító gyakorlaton való részvételre a Bácsalmás járási Kígyós Önkéntes Mentőszervezet tagjainak étkezésére 82.500,- Ft támogatást biztosít  a tartalék terhére. 

Határidő: azonnal 

Felelős: Németh Balázs polgármester 

Operatív felelős: Hortyiné Lapostyán Katalin mb. PBÜ osztályvezető

Határozatról értesül:

- kivonattal:
1. Németh Balázs polgármester 


2. Patocskai Ibolya jegyző


3. Hortyiné Lapostyán Katalin mb. PBÜ osztályvezető 

4. Bács-Kiskun Megyei Katasztrófavédelmi Igazgatóság Bajai Katasztrófavédelmi Kirendeltség (6500 Baja, Tóth Kálmán u. 25.)

2. napirendi pont

A Szent László Határrendész Közhasznú Sportegyesület kérelme a Bácsalmás, gr. Széchenyi u. 75. szám alatti önkormányzati ingatlan telephelyként való megjelöléséhez való hozzájárulásra
(A 2. sz. nyilatkozat tervezet a jegyzőkönyv melléklete.)
Németh Balázs polgármester elmondja, hogy a Szent László Határrendész Közhasznú egyesület telephelyként szeretné megjelölni a gr. Széchenyi u. 75. szám alatti önkormányzati tulajdonban lévő ingatlant, majd – kérdés, észrevétel nem lévén – ismerteti az alábbi határozatban foglaltakat, melynek az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:

88/2014. (IV. 8.) Bácsalmás v. öh.

Szent László Határrendész Közhasznú Sportegyesület

telephely használata
Határozat
Bácsalmás Város Önkormányzatának Képviselő-testülete hozzájárul, hogy a Szent László Határrendész Közhasznú Sportegyesület (6430 Bácsalmás, Damjanich u. 89. fsz. 1.) az önkormányzat tulajdonát képező, 6430 Bácsalmás, Gróf Széchenyi utca 75. szám alatt lévő ingatlant az egyesület telephelyként megjelölje és használja. 

A hozzájárulás határozatlan ideig tart. 

Határidő: azonnal 

Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Keresztesy Csaba városüzemeltetési ügyintéző

- levélben:
1. Szent László Határrendész Közhasznú Sportegyesület 



(6430 Bácsalmás, Damjanich u. 89. fsz. 1.)

3. napirendi pont

A Magyar Vöröskereszt Bács-Kiskun Megyei Szervezetének kérelme a kecskeméti Magyar Vöröskereszt Bács-Kiskun Megyei Szervezete Egyesület LEADER pályázatának megvalósításához visszatérítendő támogatás biztosítására
(A 3. sz. beadvány a jegyzőkönyv melléklete.)
Németh Balázs polgármester elmondja, hogy a Magyar Vöröskereszt Bács-Kiskun Megyei Szervezete Egyesület nyert 5 M Ft-ot, 100 % -os támogatásban, melyből informatikai eszközök mellett, 30 kerékpárt szeretnének venni, melyeket szociálisan rászorulók tudnának igénybe venni, majd – kérdés, észrevétel nem lévén – ismerteti az alábbi határozatban foglaltakat, melynek az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

89/2014. (IV. 8.) Bácsalmás v. öh.

Magyar Vöröskereszt Bács-Kiskun Megyei

Szervezete Egyesület LEADER pályázatának 

előfinanszírozása 
Határozat
1.

Bácsalmás Város Önkormányzatának Képviselő-testülete (a továbbiakban: Képviselő-testület) a Magyar Vöröskereszt Bács-Kiskun Megyei Szervezete Egyesület részére 5.000.000.- Ft visszatérítendő támogatást biztosít a támogatási összeg kifizetését követő második napig, de legkésőbb 2014. december 31-i visszafizetéssel, a tartalék terhére.

2.

A Képviselő-testület a visszatérítendő támogatás biztosítékaként a számlavezető pénzintézeténél felhatalmazást kér beszedési megbízáshoz a Magyar Vöröskereszt Bács-Kiskun Megyei Szervezete Egyesülettől.

3. A Képviselő-testület felhatalmazza Németh Balázs polgármestert a támogatási szerződés aláírására.

Határidő: azonnal és 2014. december 31. (a támogatás visszafizetésére)

Felelős: Németh Balázs polgármester

Operatív felelős: Hortyiné Lapostyán Katalin mb. PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. PBÜ osztályvezető

- levélben:
1.
 Magyar Vöröskereszt Bács-Kiskun Megyei Szervezete Egyesület (6000 Kecskemét, Rávágy tér 5.)

4. napirendi pont

A Bácsalmási Németek Egyesületének kérelme az utófinanszírozott LEADER pályázatának megvalósításához visszatérítendő támogatás biztosítására
(A 4. sz. beadvány a jegyzőkönyv melléklete.)
Németh Balázs polgármester elmondja, hogy a Bácsalmási Németek Egyesülete által beadott LEADER térségek közötti együttműködés című pályázata 100%-os támogatást nyert, a már meglévő színpadhoz tartozó színpad tető,- lépcső,- szállítókocsik,- védő korlát, 50 m2-es sátor, hang és fénytechnika beszerzésére, illetve egy pünkösdi műsor megrendezésére. A pályázat utófinanszírozásos, kérik, hogy a képviselő-testület 10.500.000,-Ft visszatérítendő támogatást legkésőbb 2014. december 31-ig biztosítsa számukra.

Németh Balázs polgármester – kérdés, észrevétel nem lévén – az alábbi határozatban foglaltak elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

90/2014. (IV. 8.) Bácsalmás v. öh.

Bácsalmási Németek Egyesülete LEADER pályázatának 

előfinanszírozása 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Németek Egyesülete részére 10.500.000.- Ft visszatérítendő támogatást biztosít a támogatási összeg kifizetését követő második napig, de legkésőbb 2014. december 31-i visszafizetéssel, a tartalék terhére.

2. A Képviselő-testület a visszatérítendő támogatás biztosítékaként a számlavezető pénzintézeténél felhatalmazást kér beszedési megbízáshoz a Bácsalmási Németek Egyesülettől.

3. A Képviselő-testület felhatalmazza Németh Balázs polgármestert a támogatási szerződés aláírására.

Határidő: azonnal és 2014. december 31. (a támogatás visszafizetésére)

Felelős: Németh Balázs polgármester

Operatív felelős: Hortyiné Lapostyán Katalin mb. PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. PBÜ osztályvezető

- levélben:
1.
 Bácsalmási Németek Egyesülete (6430 Bácsalmás, Szent János út 36.)

5. napirendi pont

Krix János és a szervezők közterület-használati engedély iránti kérelme a „Bácsalmási Bringa Befutó 2014” rendezvény megszervezéséhez
(A 5. sz. beadvány a jegyzőkönyv melléklete.)
Németh Balázs polgármester ismerteti kérelemben foglaltakat, majd – kérdés, észrevétel nem lévén – az alábbi határozatban foglaltak elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

91/2014. (IV. 8.) Bácsalmás v. öh.

Közterület-használati engedély a „Bácsalmási

Bringa Befutó 2014” rendezvény megszerve-

zéséhez Krix János és a szervezők részére
Határozat
1. Bácsalmás Város Önkormányzatának Képviselő-testülete úgy dönt, hogy a Bácsalmási Bringa Befutó 2014 rendezvény megtartásához, Krix János kérelmező és a szervezők részére 2014. május 17. napján 12-17 óra között, a díjmentes szolgáltatás (kulturális és sportrendezvény) megtartásához térítésmentesen

közterület-használati engedélyt ad.

2.
A közterület-használati engedéllyel érintett útszakasz: Bácsalmás, Hősök tere Kék Írisz Patika és a Szt. János utcai szakasza, Kovacsics-köz egész szakasza.

3.
A program biztonságos lebonyolításáról a szervező gondoskodik.

Szintén a szervező gondoskodik a rendezvénnyel kapcsolatban 

· a rendőrségi bejelentésről, 

· az útszakasz lezárásáról és a 

· program megrendezéséről. 

4.
A szervező feladata továbbá, hogy az útlezárásról a lakosságot, az üzlethelyiségek tulajdonosait a rendezvényt megelőzően, kellő időben tájékoztassa.

Határidő: azonnal

Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Keresztesy Csaba városüzemeltetési ügyintéző

- levélben:
1. Krix János kérelmező

6. napirendi pont

A Felső-Bácska Vidékfejlesztési Egyesület kérelme visszatérítendő támogatás biztosítására 
(A 6. sz. beadvány a jegyzőkönyv melléklete.)
Németh Balázs polgármester elmondja, hogy ez a pályázat is utófinanszírozott, a Felső-Bácska Vidékfejlesztési Egyesületnek egy biztonsági 33 M Ft-os keretre lenne szüksége, mely összegből annyi kerülne felhasználásra, amennyi nagyon szükséges, majd – kérdés, észrevétel nem lévén – az alábbi határozatban foglaltak elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

92/2014. (IV. 8.) Bácsalmás v. öh.

Felső-Bácska Vidékfejlesztési Egyesület 

LEADER pályázatának előfinanszírozása 
Határozat
1.

Bácsalmás Város Önkormányzatának Képviselő-testülete (a továbbiakban: Képviselő-testület) a Felső-Bácska Vidékfejlesztési Egyesület részére 33.000.000.- Ft összeg, rendelkezésre állását biztosítja a tartalék terhére, a támogatási összeg kifizetését követő második napig, de legkésőbb 2015. március 15-i visszafizetéssel, azzal, hogy a keretből történő részkifizetés alpolgármesteri engedéllyel lehetséges.

2.

A Képviselő-testület felhatalmazza Tóth Árpád alpolgármestert a támogatási szerződés aláírására.

Határidő: azonnal és 2015. március 15. (a támogatás visszafizetésére)

Felelős: Tóth Árpád alpolgármester

Operatív felelős: Hortyiné Lapostyán Katalin mb. PBÜ osztályvezető

A határozatról értesül:

- kivonattal:
1. Németh Balázs polgármester



2. Tóth Árpád alpolgármester



3. Patocskai Ibolya jegyző


4. Hortyiné Lapostyán Katalin mb. PBÜ osztályvezető

- levélben:
1.
 Felső-Bácska Vidékfejlesztési Egyesület (6430 Bácsalmás, Hősök tere 3.)
7. napirendi pont

Döntés a Duna-Tisza Közi Hátság Vízpótlásáért Egyesülethez való csatlakozásról
(A 7. sz. szándéknyilatkozat tervezet és alapszabály tervezet a jegyzőkönyv melléklete.)
Németh Balázs polgármester elmondja, hogy a Duna-Tisza Közi Hátság Vízpótlásáért Egyesületnek május 6-án lesz az alakuló ülése, kérik, hogy nyilatkozzon az Önkormányzat, hogy kíván-e csatlakozni az egyesületbe, majd hozzáteszi, hogy az éves tagdíj 5.000 Ft lenne.

Dr. Bakó Mária Lujza képviselő kijelenti, hogy elolvasta az egyesület alapszabályát, véleménye szerint nem lehet tudni, mit is takar, egyelőre várják meg azt, hogy miről is van szó, későbbiekben tárgyalják meg újra, hogy kíván-e csatlakozni az Önkormányzat vagy sem.

Németh Balázs polgármester – további hozzászólás, észrevétel nem lévén – az alábbi határozatban foglaltak elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

93/2014. (IV. 8.) Bácsalmás v. öh.

Duna-Tisza Közi Hátság Vízpótlásáért Egyesülethez 

való csatlakozásról
Határozat
Bácsalmás Város Önkormányzatának Képviselő-testülete (a továbbiakban: Képviselő-testület) kinyilvánítja, hogy az Önkormányzat a Duna-Tisza Közi Hátság Vízpótlásáért Egyesülethez (Kecskemét, Árpád krt. 4.) alapító tagként nem kíván csatlakozni, de amennyiben az Egyesület megkezdi munkáját, a Képviselő-testület várja az arról szóló tájékoztatást, és újra döntést hoz a csatlakozással kapcsolatban.

Határidő: azonnal 

Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. PBÜ osztályvezető


4. Horváth Erika pályázati koordinátor

- levélben:
1.
 Duna-Tisza Közi Hátság Vízpótlásáért Egyesület (6000 Kecskemét, Árpád krt. 4.)

Németh Balázs polgármester – több napirendi pont nem lévén – a részvételt megköszönve az ülést 14 óra 30 perckor berekeszti.

K. m. f.


Németh Balázs
Patocskai Ibolya


polgármester
jegyző


Bailo Amadou
Turcsányi Csaba

képviselők, jegyzőkönyv-hitelesítők
